معركة واد لمخازين
{{معلومات مطايفة عسكارية}}
'''معركة واد لمخازين''' ولا '''معركة تلاثة د لملوك''' هي معركة كانت بين ال[[سعديين]] و لبرتغال. نهار 4 غشت 1578 (30 [[جمادى التانية|جمادى الآخرة]] 986هـ). تطور الأمر من نزاع على السلطة بين [[محمد لمتوكل]] و السلطان [[عبد لملك اللول السعدي|عبد لملك اللول]] ل حرب مع [[لبرطقيز|البرتغال]]، ب لقيادة تاع لملك سيباستيان، اللِّي حاول يدير حملة صليبية ل السيطرة على جميع سواحل [[لمغريب|المغرب]]، باش الدولة لمغربية ما تعاودش ترد [[أندلوس|الأندلس]]. هاد المعركة نتاصرو فيها [[لمغاربا|لمغاربة]]، و الإمبراطورية البرتغالية ف هاد المعركة فقدات السيادة ديالها، و ماليكها، و جيشها، وبزاف من رجال الدولة، و ما بقى إلا واحد من العائلة الملكية. و ولّات تحت السيادة د [[سپانيا]] ل مدة 93 عام.

== سبب لمعركة ==
[[فيشي:Alonso_Sánchez_Coello_009.jpg|يمين|تصغير| سيباستيان. اللّي كَيْتّْسَمّى "لمرغوب"، مَلِكْ البرتغال.]]
تربع سيباستيان سنة 1557 على عرش الإمبراطورية البرتغالية اللي تمتد النفوذ ديالها على سواحل [[إفريقيا]] و [[أسيا|آسيا]] و [[أميريكا|أمريكا]] (لي كانت ديك الساع كاتسمى "العالم الجديد")، و حاول يقنع خالو فيليپ الثاني ماليك سپانيا، باش يشارك ف حملة صليبية جديدة على ال[[سعديين]].

ف [[لمغريب]]، بعدما مات السلطان [[عبد الله لغالب السعدي|عبد الله لغالب]] ف 1574، خلفو ولدو محمد المتوكل. عمو عبد الملك باللي شاف بلي هوّ أحق منو ب لحكم. المتوكل خطط باش يتخلص من عمامو عبد الملك و أحمد، و هوما هربو منو و طلبو لمعاونة من عند [[الدولة لعتمانية|الدولة العثمانية]]. السلطان لعتماني كتب للوالي ديالو ف [[إيالة الجزائر]] اللي تابعة ليه، باش يصيفط مع عبد الملك خمسالاف من العسكر التواركا يدخل بيهم للمغرب باش يرجعو ليه الحكم اللي خادو منو المتوكل.

و ملي دخلعبد الملك غازي مع العثمانيين، ربح ف معركة حدا مدينة [[فاس]]، و هرب المتوكل. عبد الملك دخل فاس عام 983 هـ وعيّن خوّه أحمد عليها، ومن بعد ضم [[مراكش]]. المتوكل هرب ل جبل سوس، ولكن جيوش عمو تبعاتو حتى هرب ل [[سبتة]]. من بعد، دخل [[طانجا|طنجة]] و طلب المساعدة من ملك البرتغال سيباستيان اللول، حيتاش ملك سپانيا رفض يعاونو.

ملك [[البرتغال]] الشاب كان باغي يمحي الصورة ديال الضعف اللي كانت على عرش [[البرتغال]] ف مدة حكم باه. و كان باغي يرفع من قيمتو بين ملوك أوروپا، فا قرر يعاون المتوكل. و يمكن كان ناوي ياخذ مقابل هاد المساعدة تنازل المتوكل ليه على جميع سواحل الدولة المغربية.

سيباستيان طلب المساعدة من خالو ملك سپانيا، اللي وعدو باش يمدو ب لباطوات و العسكر، و زادو عشرين ألف عسكري من الصبليون. و كان سيباستيان جمع طناش ألف عسكري من البرتغال، و زادو عليه الطاليانيين ثلاثالاف، و بحالها من الألمان و غيرهم. حتى البابا ساهم ب ربعالاف عسكري، و ألف و خمسمية من الخيل، و طناش مدفع. سيباستيان، ملك البرتغال، جمع ف جوايه ألف باطو باش يهز هاد الجيوش للأراضي المغربية. خالو، ملك سپانيا، نبهو من العواقب ديال التوغل ف الأراضي المغربية، ولكن سيباستيان ما سمعش ليه.

== المشي ديال الجيش ل وادي لمخازين ==
[[فيشي:Flag_of_Morocco_1258_1659.svg|تصغير|الراية د المغرب عام [[1578]].{{مشكوك}}]]
[[فيشي:Flag_Portugal_(1578).svg|تصغير|الراية د الإمبراطورية البرتغالية عام [[1578]].]]
خرجو لباطوات الصليبية من مرسى [[لشبونة|ليشبونة]] ف 24 يونيو 1578، و تاجهات ل شمال المغرب. بقات شوية ف مدينة [[لاڭوص (لبرطقيز)|لاڭوص]]، و من بعد مشات ل [[قادس]] فين وقفات سيمانة كاملة. من بعد، رسات ف [[طانجا|طنجة]]، و ف هاد البلاصة تلاقى سيباستيان مع الحليف ديالو المتوكل. من بعد، كملو لباطوات الطريق ديالهم حتال [[أصيلة|أصيلا]]. سيباستيان بقى فـ طنجة غير نهار واحد، و من بعد لحق ب الجيش ديالو. و ف هاد الوقت، عبد الملك كان ف مراكش و صيفط رسالة ل سيباستيان:

<blockquote>
راه السطوة ديالك بانت ملي خرجتي من أرضك، و فتّي حدودنا، فا يلا تبتي ف بلاصتك حتى نجيو ل عندك، راك نصراني حقيقي و زاعم، و إلّا راك كلب ولد كلب{{refn|group=ن|«''إن سطوتك قد ظهرت في خروجك من أرضك، وجوازك العدوة، فإن ثبتّ إلى أن نقدم عليك، فأنت نصراني حقيقي شجاع، وإلا فأنت كلب بن كلب''».}}
</blockquote>

ملي وصل الخبار ل سيباستيان، ستاشر صحابو، اللي نصحوه يتقدم و يسيطر على [[تطوان|تيطاوين]]، [[لعرايش]]، و [[لقصر لكبير]]، و يجمع العدة و السلاح اللي فيها باش يتقوى. ولكن سيباستيان بقى ف بلاصتو وخا نصحوه لمستشارين ديالو. ف نفس الوقت، كتب عبد الملك ل خوه أحمد باش يخرج ب عسكر [[فاس]] و نواحيها و يستاعد ل لمطايفة. و هاكا، تحرك جيش [[مراكش]] ب قيادة عبد الملك، و خرج خوه أحمد ب عسكر فاس، و كانت لملاقية حدا [[لقصر لكبير]].

=== أعداد الجيوش ===

* الجيش البرتغالي كان مكون من جوايه 28.000 عسكري ب قيادة سيباستيان، ملك البرتغال، و كانو فيه متطوعين من [[قشتالة]] و [[الطاليان]]، مرتزقة من بلاد [[فلاندرز]] و [[ألمانيا]]، و حلفاء مغاربا عددهم كان بين 3.000 و6.000. و كان الجيش مزود بـ 40 مدفع.
* أما الجيش المغربي، فا كان مكون من جوايه 40.000 عسكري ب قيادة السلطان عبد الملك اللول السعدي. من بعد ما بايعوه ف فاس، مشى ل مراكش مع جيش جديد تقوى بأهل فاس و الأندلسيين و قبايل العرب.<ref>{{Cite web
|url=http://www.attarikh-alarabi.ma/Html/adad28partie12.htm
|title=
|accessdate=19 يناير 2025
|archive-date=8 يناير 2017
|archive-url=https://web.archive.org/web/20170108094131/http://www.attarikh-alarabi.ma/Html/adad28partie12.htm
|url-status=
}}</ref> و كان عندهم 34 مدفع مغربي كبير.

== قبل من لمعركة ==
[[فيشي:Maroc_Alcacer_Quibir_(El-_Ksar),_les_rives_de_l'oued_Loukkes.jpg|يمين|تصغير|225x225بك|[[واد لوكوس]] موقع تقريبي ديال معركة وادي لمخازين، تصويرة من [[لقصر لكبير]] عام [[1900]].]]
ختار عبد الملك لقصر لكبير باش يكون مقر القيادة ديالو، و خصص ناس باش يراقبو سيباستيان و جيشو ب دقة. من بعد، كتب ل سيباستيان بريّة باش يستدرجو: «أنا قطعت 16 مرحلة باش نجي عندك، واش ما يمكنش تقطع نتا مرحلة وحدة باش تلاقاني؟». نصحوه المتوكل و رجالو ما يخرجش من أصيلا الساحلية باش يبقى عندو إتصال ب المونة و العتاد و البحر، ولكن سيباستيان رفض و قرر يتحرك ل لقصر لكبير. وصل ل قنطرة وادي لمخازن و خيم قبالة الجيش المغربي، و ف الليل فرڭعو قنطرة وادي المخازن، و كان الوادي ما فيهش معبر من غير هاد القنطرة.

تواجهو الجيوش بجوج ب لمدفعيات، و من بعد بداو الرماة{{تدريج}} المشاة،{{تدريج}} و على الجوانب كانو لعلّاما (الفرسان). و كان عند الجيش المسلم قوى شعبية متطوعة، زيادة على علّاما حتياطيين جاهزين للهجوم ف الوقت المناسب.
[[فيشي:Battle_of_Wadi-al-Makhazin.svg|تصغير|تصويرة كاتمتّل التوزيع ديال الجيوش ف لمعركة.]]
فـ صباح الإثنين 4 غشت [[1578]]، ركب السلطان عبد الملك لعودان ديالو و حفز الجيش على القتال وخا كان مريض بزاف. ف نفس الوقت، قامو لقساوسا و ل[[فرايلي]]ا ب إثارة حماس ديال لعساكريا الأوروپيين، و فكّروهم بلي البابا غفرلهم دنوبهم يلا ماتو ف هاد الحروب. نطالقات العشرات من الطلقات د لقرطاس من الجوانب بجوج، و بهادشي بدات لمعركة. مال [[أحمد لمنصور الدهبي|أحمد المنصور الذهبي]] ب مقدمة الجيش على اللور د الجيش د البرتغاليين، و هاجمو لعلّاما على الجوانب بجوج ف مناورة تطويقية، و شعلو لعافية ف بارود البرتغاليين. و من بعد، نطالقات موجة هجوم ضد الرماة{{تدريج}} ف المقدمة و القلب، و قتلو بزاف منهم.

تقتل سيباستيان، ملك البرتغال، و الآلاف من ديال لعساكريا اللي كانو معاه بما فيهم العديد من نبلاء لقصر و قادة الدولة البرتغالية، بعد ما بيّنو بزاف ديال الشجاعة و الصمود. حاول المتوكل يهرب ل الشمال، ولايني طاح ف واد المخازن و غرق، و تّلقات لڭسدة ديالو طافية{{تدريج}} على لما. و تسلخات لڭسدة ديالو و عمّروها ب التبن، و ضارو بها ف نواحي بلاد المغرب كا عقاب و نتقام منو.

توفى السلطان عبد الملك بعدما سالات لمعركة بسبب الجهد الكبير اللي دارو ف قيادة الجيش و ف التحفيز ديال لعساكريا وخا كان مريض بزاف. لمعركة ستامرات جوايه ربعة د السوايع و عشرين دقيقة.
[[فيشي:Ahmed_al_Mansur.jpg|تصغير|[[أحمد لمنصور الدهبي|أحمد المنصور]] نجى من المعركة باش ياخد لبلاصة ديال خوه و يكون السلطان الجديد ديال بلاد المغرب لأقصى. تعطى ليه لاقاب "الذهبي" بعدما غزى [[إيمبراطورية صونݣاي]] باش ياخد الدهب لكتير ديالها.]]
ف هاد المعركة، توفاو ثلاثة ملوك: عبد الملك، و سيباستيان ملك البرتغال، و المتوكل، و بسباب هادشي تعرفات ب معركة الملوك الثلاثة. البرتغال فقدات ف هاد المعركة ماليكها، جيشها، و رجال دولتها، و ما بقا من العائلة المالكة غير شخص واحد. ف ليوم الثالث من لمعركة، تدخلو القوات الصبليونية ب حجة حماية القواعد البرتغالية الربعة: [[سبتة]]، [[طانجا|طنجة]]، [[أصيلا]]، و [[مازاڭان]] من الهجمات السعدية. و ف نفس الوقت، ستاغل فيليپ الثاني ملك [[سپانيا]] الفرصة و حتل الإمبراطورية البرتغالية ف 1580. أما أحمد المنصور، فا راه ورث العرش السعدي ف فاس.

== النتائج ديال المعركة ==
نهارت [[البرتغال]] عسكريًا، سياسيًا، و قتصاديًا بعد وفاة سيباستيان و معاه معظم النبلاء و لقادة لبرتغاليين. من بعد هادشي، ضمو الصبليون البرتغال ل بلادهم بعد هزيمة بقايا السلالة البرتغالية الحاكمة ف معركة القنطارة حدا [[لشبونة]]. و بعد هاد الحوادث، بداو لبرتغاليين كايڭولو بلي سيباستيان ما ماتش و بلي غادي يرجع و يحكم، و بلي لبرتغال غادي تستاقل من جديد. هاد الفكرة تحولات ل ظاهرة مرضية سمّاوها "السيباستيانة"، و مع مرور السنين بداو بزاف د الناس كايجيو للبرتغال و كايڭولو بلي هوما سيباستيان. من النتائج لخرة لمهمة كانت تأكيد لوجود السياسي و لعسكري لقوي ديال دولة السعديين ف [[شمال إفريقيا]] على الساحة الدولية ف ديك الفترة. أما مولاي الناصر، خو محمد المتوكل، فا هرب ل لشبونة، و حتى ولد خوه مولاي الشيخ اللي كان ف مازاڭان، و موراها مشاو ل قرمونة، فين ستاضفهم ملك سپانيا.

=== الخسائر ديال لأطراف بجوج ===

* الجيش [[لبرطقيز|البرتغالي]]: 12.000 مقتول زيادة على 16.000 أسير.
* الجيش المغربي: 1.500 مقتول.

== التأتيرات ديال المعركة ف الثقافة ==

=== اليهود ===
خصصو [[مغاربا يهود|يهود المغرب]] اليوم الثاني من شهر شتنبر كا يوم عيد ل لإحتفال بهزيمة البرتغاليين، و تسمى العيد "بوريم سيباستيانو" حيث شبّهوه ب عيد بوريم اللي كيحتفلو فيه ب معجزة إلاهية نجاتهم من لمذبحة. على حساب التقاليد، كان دون سيباستيان وعد بلي يلا ربح و فتح المغرب، غادي يذبح كل يهودي ما يقبلش التنصير، و كانو خايفين من فرض محاكم التفتيش البرتغالية ف المغرب. هاد العيد كيتحتافل به كل عام، و كيسدو فيه المحلات و يوقفو على لخدمة، و كيقدمو صدقات للفقرا، و كيدعيو ف صلاتهم ب الخير ل سلطان المغرب. و ف شي معابد ف تطوان، كيرميو الشقفات د لفلوس على الأرض بعد قراية التوراة باش ياخدوها الدراري الصغار، و كيعطيوهم هدايا. بعض الناس كياكلو لكرموص الشوكي مور الظهر، حيت الأسطورة كتقول بلي سيباستيان توفى وسط أشواك هاد الشجر. لإحتفال نتاشر مع الشتات اليهودي، و كيحتافلو بيه حتى ف [[كاراكاس]] ف [[ڤينيزويلا]].

=== البرتغاليين ===
المصادر و الوثائق البرتغالية خدات لمعركة من زاوية دينية تشاؤمية،<ref>{{Cite web
|url=[https://www.alukah.net/culture/0/27483/ معركة وادي المخازن وأبعادها الدولية - مولاي المصطفى البرجاوي ] {{Webarchive|url=https://web.archive.org/web/20170716183613/http://www.alukah.net/culture/0/27483/|date=16 يوليو 2017}}
|title=
}}
</ref> بحيث البرتغاليين شافو الهزيمة ديالهم كا عقاب من عند الله. و حمَّلو المسؤولية ل النبلاء و ل رجال الدين اللي ما عرفوش كيفاش يوقفو ندفاع الملك سيباستيان بسبب صغرو و قلة التجربة ديالو. و وخا داكشي، قدَّسو البرتغاليين الملك سيباستيان و عتابروه رمز مقدس، و قالو بلي راه بحال المهدي المنتظر. على حساب الرواية الشعبية، الملك ما ماتش ف معركة وادي المخازن، و غادي يرجع باش يحرر شعبو. و الشاعر [[فيرناندو پيسووا]] كتب عليه قصيدة اللي سماها ب سميتو<ref>{{Cite web
|url=https://www.adab.com/world/modules.php?name=Sh3er&doWhat=shqas&r=&rc=&qid=83077
|title=
|accessdate=19 يناير 2025
|archive-date=4 مارس 2016
|archive-url=https://web.archive.org/web/20160304202126/http://www.adab.com/world/modules.php?name=Sh3er&doWhat=shqas&qid=83077&r=&rc=
|url-status=
}}</ref>

{{اقتباس خاص|{{قصيدة|
\\الدون سيباستيان ماليك لبرطقيز
\\مسطي، إيه، مسطي، حيت شهاتني العظمة
\\هادي ماكيعطيها غير القدر.
\\ماقديتش نخلّي يقيني ف داخلي
\\و داكشي علاش، ف لموضع فين كاتبان لپلاج د الرملة،
\\راه وجودي هو لي بقى و ماشي هوّ لي قايم.
\\التسطية ديالي، خلي لخرين يتقبلوها مني
\\و كل ما فيها
\\راه لي مافيه تسطية ماشي بنادم
\\غير حيوان صحتو مزيانة
\\و ڭسدتو مأجلة و كاتبقى تتوالد}}}}

لقصة لحقيقية ديال واحد من لمحابسيا د لحرب اللخرين لي ترجّعو ب فدية، ضوم جواو، كان مصدر إلهام ل لكاتب لبرطقيزي [[ألمييدا ڭاريط]] باش يكتب مسراحية ف [[لقرن 19]].

=== ف الثقافة الإسلامية ===
فالثقافة الإسلامية، ال[[توارخي|مؤرخين]] شبهو معركة وادي المخازن ب [[غزوة بدر]]. بعض الشعرا والفقها شافو بلي موت ثلاثة د لملوك ف هاد لمعركة كان رمز و إشارة ل هزيمة الثالوث لمسيحي. و ذكرو لمغاربة هادشي ف النثر و الشعر ديالهم. بن القاضي ف كتابو "درة الحجال في أسماء الرجال" تطرق ل هاد لموضوع ب تعجب و قال: «فانظر لحكمة الله القهار! أهلك ثلاثة ملوك في يوم واحد، وأقام واحدًا». و كان عند أبو عبد الله محمد بن علي القشتالي قصيدة شعرية ف هاد الموضوع:<ref>{{cite book
|title=روضة الآس العاطرة الأنفاس في ذكر من لقيته من أعلام الحضرتين مراكش وفاس
|author=أحمد بن محمد المقري
|publisher=المطبعة الملكية
|location=الرباط
|edition=2
|year=1983
}}</ref>

{{اقتباس خاص|{{قصيدة|
'''وَجَرَّدْتَ فِـي ذَاتِ الْإِلَهِ صَوَارِمًــا'''\\'''تَصُولُ بِهَـا وَالْعَـاجِزُونَ نِيَــامُ'''
'''ضَرَبْتَ بِهَا التَّثْلِيثَ لِلْحَتْفِ ضَرْبَةً'''\\'''فَلَمْ يَبْقَ بَـعْدُ للصَّلِيـبِ قِيَــامُ'''
'''وَأَمْطَرْتَ وَيْـلاً بِالْمَخَــازِنِ قَطْرُ'''\\'''بِمَـوْتِ الْأَعَــادِي بُنْدُقٌ وَسِهَــامُ'''}}}}

زيادة على النابغة الهوزالي اللي كتب قصيدة ف مدح شجاعة السلطان أحمد المنصور ف المعركة، أحمد بن القاضي كتب وصف شعري ل وقائع المعركة ف مؤلفو "درة السلوك فيمن حوى الملك من الملوك". و من بعدو، بزاف ديال الأدباء ذكرو لمعركة ف قصايدهم، بحال [[علال لفاسي|علال الفاسي]] اللي كتب قصيدة ب عنوان «ذكرى موقعة وادي المخازن أو غزوة الملوك الثلاثة»، و كاين مصطفى الطريق و قدور الورطاسي و محمد الغربي و الشاعر عبد الواحد السلمي وم حمد الخمار و الشاعر حسن الطريبق، و غيرهم من الشعراء اللي شار ليهم [[عباس الجيراري|عباس الجراري]] ف كتابو «معركة وادي المخازن في الأدب المغربي».

=== ف لبلايص خرين ===
لكاتب لمسراحي [[النڭليز]]ي جورج پيل ''George Peele'' كتب مسراحية "معراكة لقصر" ''The Battle of Alcazar'' ف 1594. لمعركة تدكرات بشكل دايز ف مسراحية "يلا ماكاتعرفنيش، راك ماكاتعرف تا واحد" ''If You Know Not Me, You Know Nobody'' ف 1605، من تأليف طوماس هييوود ''Thomas Heywood''.

=== ف لفترة ديال دابا ===
ف 1990 خرج فيلم [[معركة لملوك التلاتة (فيلم)|معركة لملوك التلاتة]] ب تعاون [[لمغريب|مغريبي]]، [[لإتحاد السوڤياتي|سوڤياتي]]، [[الطاليان|طالياني]] و [[سپانيا|صبليوني]].<ref>{{Cite web
|url=https://www.imdb.com/title/tt0099111/combined
|title=La batalla de los Tres Reyes (1990)
|website=[[IMDb]]
}}</ref>

== نويطات ==
{{عيون|group=ن}}

== مصادر ==
{{عيون}}
{{ضبط مخازني}}

[[تصنيف:معركة واد لمخازين| ]]
[[تصنيف:تاريخ د لمغريب]]
[[تصنيف:مقالات ديال حركة لمقررات د يناير 2025]]
معركة واد لمخازين ولا معركة تلاثة د لملوك هي معركة كانت بين السعديين و لبرتغال. نهار 4 غشت 1578 (30 جمادى الآخرة 986هـ). تطور الأمر من نزاع على السلطة بين محمد لمتوكل و السلطان عبد لملك اللول ل حرب مع البرتغال، ب لقيادة تاع لملك سيباستيان، اللِّي حاول يدير حملة صليبية ل السيطرة على جميع سواحل المغرب، باش الدولة لمغربية ما تعاودش ترد الأندلس. هاد المعركة نتاصرو فيها لمغاربة، و الإمبراطورية البرتغالية ف هاد المعركة فقدات السيادة ديالها، و ماليكها، و جيشها، وبزاف من رجال الدولة، و ما بقى إلا واحد من العائلة الملكية. و ولّات تحت السيادة د سپانيا ل مدة 93 عام.

 سبب لمعركة 
يمين|تصغير| سيباستيان. اللّي كَيْتّْسَمّى "لمرغوب"، مَلِكْ البرتغال.
تربع سيباستيان سنة 1557 على عرش الإمبراطورية البرتغالية اللي تمتد النفوذ ديالها على سواحل إفريقيا و آسيا و أمريكا (لي كانت ديك الساع كاتسمى "العالم الجديد")، و حاول يقنع خالو فيليپ الثاني ماليك سپانيا، باش يشارك ف حملة صليبية جديدة على السعديين.

ف لمغريب، بعدما مات السلطان عبد الله لغالب ف 1574، خلفو ولدو محمد المتوكل. عمو عبد الملك باللي شاف بلي هوّ أحق منو ب لحكم. المتوكل خطط باش يتخلص من عمامو عبد الملك و أحمد، و هوما هربو منو و طلبو لمعاونة من عند الدولة العثمانية. السلطان لعتماني كتب للوالي ديالو ف إيالة الجزائر اللي تابعة ليه، باش يصيفط مع عبد الملك خمسالاف من العسكر التواركا يدخل بيهم للمغرب باش يرجعو ليه الحكم اللي خادو منو المتوكل.

و ملي دخلعبد الملك غازي مع العثمانيين، ربح ف معركة حدا مدينة فاس، و هرب المتوكل. عبد الملك دخل فاس عام 983 هـ وعيّن خوّه أحمد عليها، ومن بعد ضم مراكش. المتوكل هرب ل جبل سوس، ولكن جيوش عمو تبعاتو حتى هرب ل سبتة. من بعد، دخل طنجة و طلب المساعدة من ملك البرتغال سيباستيان اللول، حيتاش ملك سپانيا رفض يعاونو.

ملك البرتغال الشاب كان باغي يمحي الصورة ديال الضعف اللي كانت على عرش البرتغال ف مدة حكم باه. و كان باغي يرفع من قيمتو بين ملوك أوروپا، فا قرر يعاون المتوكل. و يمكن كان ناوي ياخذ مقابل هاد المساعدة تنازل المتوكل ليه على جميع سواحل الدولة المغربية.

سيباستيان طلب المساعدة من خالو ملك سپانيا، اللي وعدو باش يمدو ب لباطوات و العسكر، و زادو عشرين ألف عسكري من الصبليون. و كان سيباستيان جمع طناش ألف عسكري من البرتغال، و زادو عليه الطاليانيين ثلاثالاف، و بحالها من الألمان و غيرهم. حتى البابا ساهم ب ربعالاف عسكري، و ألف و خمسمية من الخيل، و طناش مدفع. سيباستيان، ملك البرتغال، جمع ف جوايه ألف باطو باش يهز هاد الجيوش للأراضي المغربية. خالو، ملك سپانيا، نبهو من العواقب ديال التوغل ف الأراضي المغربية، ولكن سيباستيان ما سمعش ليه.

 المشي ديال الجيش ل وادي لمخازين 
تصغير|الراية د المغرب عام 1578.
تصغير|الراية د الإمبراطورية البرتغالية عام 1578.
خرجو لباطوات الصليبية من مرسى ليشبونة ف 24 يونيو 1578، و تاجهات ل شمال المغرب. بقات شوية ف مدينة لاڭوص، و من بعد مشات ل قادس فين وقفات سيمانة كاملة. من بعد، رسات ف طنجة، و ف هاد البلاصة تلاقى سيباستيان مع الحليف ديالو المتوكل. من بعد، كملو لباطوات الطريق ديالهم حتال أصيلا. سيباستيان بقى فـ طنجة غير نهار واحد، و من بعد لحق ب الجيش ديالو. و ف هاد الوقت، عبد الملك كان ف مراكش و صيفط رسالة ل سيباستيان:

راه السطوة ديالك بانت ملي خرجتي من أرضك، و فتّي حدودنا، فا يلا تبتي ف بلاصتك حتى نجيو ل عندك، راك نصراني حقيقي و زاعم، و إلّا راك كلب ولد كلب

ملي وصل الخبار ل سيباستيان، ستاشر صحابو، اللي نصحوه يتقدم و يسيطر على تيطاوين، لعرايش، و لقصر لكبير، و يجمع العدة و السلاح اللي فيها باش يتقوى. ولكن سيباستيان بقى ف بلاصتو وخا نصحوه لمستشارين ديالو. ف نفس الوقت، كتب عبد الملك ل خوه أحمد باش يخرج ب عسكر فاس و نواحيها و يستاعد ل لمطايفة. و هاكا، تحرك جيش مراكش ب قيادة عبد الملك، و خرج خوه أحمد ب عسكر فاس، و كانت لملاقية حدا لقصر لكبير.

 أعداد الجيوش 

 الجيش البرتغالي كان مكون من جوايه 28.000 عسكري ب قيادة سيباستيان، ملك البرتغال، و كانو فيه متطوعين من قشتالة و الطاليان، مرتزقة من بلاد فلاندرز و ألمانيا، و حلفاء مغاربا عددهم كان بين 3.000 و6.000. و كان الجيش مزود بـ 40 مدفع.
 أما الجيش المغربي، فا كان مكون من جوايه 40.000 عسكري ب قيادة السلطان عبد الملك اللول السعدي. من بعد ما بايعوه ف فاس، مشى ل مراكش مع جيش جديد تقوى بأهل فاس و الأندلسيين و قبايل العرب. و كان عندهم 34 مدفع مغربي كبير.

 قبل من لمعركة 
يمين|تصغير|225x225بك|واد لوكوس موقع تقريبي ديال معركة وادي لمخازين، تصويرة من لقصر لكبير عام 1900.
ختار عبد الملك لقصر لكبير باش يكون مقر القيادة ديالو، و خصص ناس باش يراقبو سيباستيان و جيشو ب دقة. من بعد، كتب ل سيباستيان بريّة باش يستدرجو: «أنا قطعت 16 مرحلة باش نجي عندك، واش ما يمكنش تقطع نتا مرحلة وحدة باش تلاقاني؟». نصحوه المتوكل و رجالو ما يخرجش من أصيلا الساحلية باش يبقى عندو إتصال ب المونة و العتاد و البحر، ولكن سيباستيان رفض و قرر يتحرك ل لقصر لكبير. وصل ل قنطرة وادي لمخازن و خيم قبالة الجيش المغربي، و ف الليل فرڭعو قنطرة وادي المخازن، و كان الوادي ما فيهش معبر من غير هاد القنطرة.

تواجهو الجيوش بجوج ب لمدفعيات، و من بعد بداو الرماة المشاة، و على الجوانب كانو لعلّاما (الفرسان). و كان عند الجيش المسلم قوى شعبية متطوعة، زيادة على علّاما حتياطيين جاهزين للهجوم ف الوقت المناسب.
تصغير|تصويرة كاتمتّل التوزيع ديال الجيوش ف لمعركة.
فـ صباح الإثنين 4 غشت 1578، ركب السلطان عبد الملك لعودان ديالو و حفز الجيش على القتال وخا كان مريض بزاف. ف نفس الوقت، قامو لقساوسا و لفرايليا ب إثارة حماس ديال لعساكريا الأوروپيين، و فكّروهم بلي البابا غفرلهم دنوبهم يلا ماتو ف هاد الحروب. نطالقات العشرات من الطلقات د لقرطاس من الجوانب بجوج، و بهادشي بدات لمعركة. مال أحمد المنصور الذهبي ب مقدمة الجيش على اللور د الجيش د البرتغاليين، و هاجمو لعلّاما على الجوانب بجوج ف مناورة تطويقية، و شعلو لعافية ف بارود البرتغاليين. و من بعد، نطالقات موجة هجوم ضد الرماة ف المقدمة و القلب، و قتلو بزاف منهم.

تقتل سيباستيان، ملك البرتغال، و الآلاف من ديال لعساكريا اللي كانو معاه بما فيهم العديد من نبلاء لقصر و قادة الدولة البرتغالية، بعد ما بيّنو بزاف ديال الشجاعة و الصمود. حاول المتوكل يهرب ل الشمال، ولايني طاح ف واد المخازن و غرق، و تّلقات لڭسدة ديالو طافية على لما. و تسلخات لڭسدة ديالو و عمّروها ب التبن، و ضارو بها ف نواحي بلاد المغرب كا عقاب و نتقام منو.

توفى السلطان عبد الملك بعدما سالات لمعركة بسبب الجهد الكبير اللي دارو ف قيادة الجيش و ف التحفيز ديال لعساكريا وخا كان مريض بزاف. لمعركة ستامرات جوايه ربعة د السوايع و عشرين دقيقة.
تصغير|أحمد المنصور نجى من المعركة باش ياخد لبلاصة ديال خوه و يكون السلطان الجديد ديال بلاد المغرب لأقصى. تعطى ليه لاقاب "الذهبي" بعدما غزى إيمبراطورية صونݣاي باش ياخد الدهب لكتير ديالها.
ف هاد المعركة، توفاو ثلاثة ملوك: عبد الملك، و سيباستيان ملك البرتغال، و المتوكل، و بسباب هادشي تعرفات ب معركة الملوك الثلاثة. البرتغال فقدات ف هاد المعركة ماليكها، جيشها، و رجال دولتها، و ما بقا من العائلة المالكة غير شخص واحد. ف ليوم الثالث من لمعركة، تدخلو القوات الصبليونية ب حجة حماية القواعد البرتغالية الربعة: سبتة، طنجة، أصيلا، و مازاڭان من الهجمات السعدية. و ف نفس الوقت، ستاغل فيليپ الثاني ملك سپانيا الفرصة و حتل الإمبراطورية البرتغالية ف 1580. أما أحمد المنصور، فا راه ورث العرش السعدي ف فاس.

 النتائج ديال المعركة 
نهارت البرتغال عسكريًا، سياسيًا، و قتصاديًا بعد وفاة سيباستيان و معاه معظم النبلاء و لقادة لبرتغاليين. من بعد هادشي، ضمو الصبليون البرتغال ل بلادهم بعد هزيمة بقايا السلالة البرتغالية الحاكمة ف معركة القنطارة حدا لشبونة. و بعد هاد الحوادث، بداو لبرتغاليين كايڭولو بلي سيباستيان ما ماتش و بلي غادي يرجع و يحكم، و بلي لبرتغال غادي تستاقل من جديد. هاد الفكرة تحولات ل ظاهرة مرضية سمّاوها "السيباستيانة"، و مع مرور السنين بداو بزاف د الناس كايجيو للبرتغال و كايڭولو بلي هوما سيباستيان. من النتائج لخرة لمهمة كانت تأكيد لوجود السياسي و لعسكري لقوي ديال دولة السعديين ف شمال إفريقيا على الساحة الدولية ف ديك الفترة. أما مولاي الناصر، خو محمد المتوكل، فا هرب ل لشبونة، و حتى ولد خوه مولاي الشيخ اللي كان ف مازاڭان، و موراها مشاو ل قرمونة، فين ستاضفهم ملك سپانيا.

 الخسائر ديال لأطراف بجوج 

 الجيش البرتغالي: 12.000 مقتول زيادة على 16.000 أسير.
 الجيش المغربي: 1.500 مقتول.

 التأتيرات ديال المعركة ف الثقافة 

 اليهود 
خصصو يهود المغرب اليوم الثاني من شهر شتنبر كا يوم عيد ل لإحتفال بهزيمة البرتغاليين، و تسمى العيد "بوريم سيباستيانو" حيث شبّهوه ب عيد بوريم اللي كيحتفلو فيه ب معجزة إلاهية نجاتهم من لمذبحة. على حساب التقاليد، كان دون سيباستيان وعد بلي يلا ربح و فتح المغرب، غادي يذبح كل يهودي ما يقبلش التنصير، و كانو خايفين من فرض محاكم التفتيش البرتغالية ف المغرب. هاد العيد كيتحتافل به كل عام، و كيسدو فيه المحلات و يوقفو على لخدمة، و كيقدمو صدقات للفقرا، و كيدعيو ف صلاتهم ب الخير ل سلطان المغرب. و ف شي معابد ف تطوان، كيرميو الشقفات د لفلوس على الأرض بعد قراية التوراة باش ياخدوها الدراري الصغار، و كيعطيوهم هدايا. بعض الناس كياكلو لكرموص الشوكي مور الظهر، حيت الأسطورة كتقول بلي سيباستيان توفى وسط أشواك هاد الشجر. لإحتفال نتاشر مع الشتات اليهودي، و كيحتافلو بيه حتى ف كاراكاس ف ڤينيزويلا.

 البرتغاليين 
المصادر و الوثائق البرتغالية خدات لمعركة من زاوية دينية تشاؤمية، بحيث البرتغاليين شافو الهزيمة ديالهم كا عقاب من عند الله. و حمَّلو المسؤولية ل النبلاء و ل رجال الدين اللي ما عرفوش كيفاش يوقفو ندفاع الملك سيباستيان بسبب صغرو و قلة التجربة ديالو. و وخا داكشي، قدَّسو البرتغاليين الملك سيباستيان و عتابروه رمز مقدس، و قالو بلي راه بحال المهدي المنتظر. على حساب الرواية الشعبية، الملك ما ماتش ف معركة وادي المخازن، و غادي يرجع باش يحرر شعبو. و الشاعر فيرناندو پيسووا كتب عليه قصيدة اللي سماها ب سميتو

لقصة لحقيقية ديال واحد من لمحابسيا د لحرب اللخرين لي ترجّعو ب فدية، ضوم جواو، كان مصدر إلهام ل لكاتب لبرطقيزي ألمييدا ڭاريط باش يكتب مسراحية ف لقرن 19.

 ف الثقافة الإسلامية 
فالثقافة الإسلامية، المؤرخين شبهو معركة وادي المخازن ب غزوة بدر. بعض الشعرا والفقها شافو بلي موت ثلاثة د لملوك ف هاد لمعركة كان رمز و إشارة ل هزيمة الثالوث لمسيحي. و ذكرو لمغاربة هادشي ف النثر و الشعر ديالهم. بن القاضي ف كتابو "درة الحجال في أسماء الرجال" تطرق ل هاد لموضوع ب تعجب و قال: «فانظر لحكمة الله القهار! أهلك ثلاثة ملوك في يوم واحد، وأقام واحدًا». و كان عند أبو عبد الله محمد بن علي القشتالي قصيدة شعرية ف هاد الموضوع:

زيادة على النابغة الهوزالي اللي كتب قصيدة ف مدح شجاعة السلطان أحمد المنصور ف المعركة، أحمد بن القاضي كتب وصف شعري ل وقائع المعركة ف مؤلفو "درة السلوك فيمن حوى الملك من الملوك". و من بعدو، بزاف ديال الأدباء ذكرو لمعركة ف قصايدهم، بحال علال الفاسي اللي كتب قصيدة ب عنوان «ذكرى موقعة وادي المخازن أو غزوة الملوك الثلاثة»، و كاين مصطفى الطريق و قدور الورطاسي و محمد الغربي و الشاعر عبد الواحد السلمي وم حمد الخمار و الشاعر حسن الطريبق، و غيرهم من الشعراء اللي شار ليهم عباس الجراري ف كتابو «معركة وادي المخازن في الأدب المغربي».

 ف لبلايص خرين 
لكاتب لمسراحي النڭليزي جورج پيل George Peele كتب مسراحية "معراكة لقصر" The Battle of Alcazar ف 1594. لمعركة تدكرات بشكل دايز ف مسراحية "يلا ماكاتعرفنيش، راك ماكاتعرف تا واحد" If You Know Not Me, You Know Nobody ف 1605، من تأليف طوماس هييوود Thomas Heywood.

 ف لفترة ديال دابا 
ف 1990 خرج فيلم معركة لملوك التلاتة ب تعاون مغريبي، سوڤياتي، طالياني و صبليوني.

 نويطات 

 مصادر 

 
تصنيف:تاريخ د لمغريب
تصنيف:مقالات ديال حركة لمقررات د يناير 2025